B จับมือ NRF ตั้งบ.ร่วมทุนลุยธุรกิจขนส่งสินค้าควบคุมอุณภูมิ-คาดแล้วเสร็จ Q1/64
B จับมือ NRF ตั้งบ.ร่วมทุนลุยธุรกิจขนส่งสินค้าควบคุมอุณภูมิ-คาดแล้วเสร็จ Q1/64
23 ธ.ค. 2563

บริษัท บี จิสติกส์ จำกัด (มหาชน)  หรือ B เปิดเผยว่า ที่ประชุมคณะกรรมการบริษัทครั้งที่ 15/2563 เมื่อวันที่ 23 ธันวามคม 2563 มีมติอนุมัติให้บริษัทร่วมทุนในบริษัทร่วมจัดตั้งใหม่ กับ บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ถือหุ้นสัดส่วน 60% ในขณะที่ B ถือหุ้นสัดส่วน 40% ของทุนจดทะเบียนจำนวน 50 ล้านบาท หรือคิดเป็นมูลค่าลงทุนจำนวน 20 ล้านบาท โดยแหล่งเงินทุนมาจากเงินหมุนเวียนในบริษํท
โดยการร่วมทุนครั้งนี้เพื่อลงทุนในธุรกิจด้านขนส่งสินค้าแบบควบคุมอุณภูมิ(Cold Chain Logistics)  สำหรับขนส่งสินค้าภาคอุตสาหกรรมอาหารและเกษตร คาดจดทะเบียนจัดตั้งภายในไตรมาส 1/2564
ทั้งนี้คณะกรรมการได้มอบหมายให้คณะกรรมการบริหารหรือบุคคลที่ได้รับมอบหมายจากคณะกรรมการบริหารดังกล่าว เป็นผู้มีอำนาจในการพิจารณากำหนดรายละเอียดในเงื่อนไงต่างๆ หรือลงนามในสัญญาและเอกสารต่างๆ ที่เกี่ยวข้อง  การชำระเงินลงทุน รวมถึงเอกสารอื่นใดที่เกี่ยวข้องด้านการเงินหรือเกสารอื่นใดที่จำเป็นเพื่อประโยชน์ในการลงทุนดังกล่าว ตอลดจนการดำเนินการต่างๆ ตามจำเป็นและสมควรใต้เงื่อนไขตามข้างต้น